Document ID: /roh_data/filtered/Billingualer_Corpus_interleaved-de-rm.jsonl.gz/944

This is a text translated from German to Rumantsch Grischun.
Regierung verabschiedet Grobkonzept "Rumantsch Grischun in der Schule"

Die Regierung hat Ende 2004 das Grobkonzept "Rumantsch Grischun in der Schule" verabschiedet. Darin beantwortet sie im Grundsatz die im "Auftrag Farrér" gestellten Fragen bezüglich Einführung von Rumantsch Grischun in den Schulunterricht.

Als "Referenz-RB" für die weitere Entwicklung im Bereich Rumantsch Grischun in der Schule holt der Regierungsbeschluss bewusst aus: In einem einleitenden Teil erfolgt ein Rückblick auf den Werdegang der rätoromanischen Standardsprache seit ihren Anfängen. Im zweiten Kapitel wird die Entwicklung von der Augustsession 2003 (Lehrmittelentscheid des Grossen Rates sowie Auftrag Farrér) bis zur Präsentation des Vorschlags der Arbeitsgruppe des EKUD im Oktober 2004 nachgezeichnet. Das dritte Kapitel thematisiert die im Oktober und November 2004 eingegangenen Meinungsäusserungen zu diesem Entwurf. Das vierte und zentrale Kapitel präsentiert schliesslich die Entscheide der Regierung zum weiteren Vorgehen.

Grundlage für das vierte Kapitel bildet der im Oktober 2004 präsentierte Vorschlag der Arbeitsgruppe. Die wesentlichen Änderungen aufgrund der eingegangenen Meinungsäusserungen betreffen folgende Bereiche:

- Im verabschiedeten Grobkonzept ist nicht mehr die Rede von der Einführung von Rumantsch Grischun als gesprochener Sprache in einzelne Schulstunden (wie dies der Entwurf unter der Bezeichnung "RG aktiv 2" vorschlug).

- Die zahlreichen Möglichkeiten der Gemeinden bezüglich Einführungszeitpunkt wurden noch ausgeweitet. So können etwa Pioniergemeinden mit "RG aktiv" nicht nur 2007/08 starten, sondern auch in den Folgejahren.

- Im Bereich Weiterbildung sind nach der Grundausbildung verschiedene Vertiefungskurse vorgesehen. Damit wird auf die Kritik an der im Entwurf knapp bemessenen Ausbildungszeit reagiert.

- Im Rahmen des "Bundesgesetzes über die Finanzhilfen für die Erhaltung und Förderung der rätoromanischen und italienischen Sprache und Kultur" werden für die Projektkosten Bundesfinanzhilfen beantragt.

- Aufgrund der gegenwärtigen Rechtslage sollen die Einführungsschritte der folgenden rund zehn Jahre ausschliesslich in Gemeinden erfolgen, die dies ausdrücklich wünschen. Für die Jahre 2008/2009 stellt die Regierung ein Mediationsverfahren in Aussicht. Ziel des Mediationsverfahrens ist es, das gegenseitige Verständnis unter allen Beteiligten zu stärken und eine einvernehmliche Lösung zu finden. Danach sind allfällige Rechtsanpassungen zu prüfen und gegebenenfalls vorzunehmen.

Der Regierungsbeschluss kann in integraler Form auf der Homepage www.rumantsch-grischun.ch eingesehen werden.

Gremium: Regierung

Quelle: dt Erziehungs-, Kultur- und Umweltschutzdepartement

Data: 12.01.2005

La regenza deliberescha il concept general "rumantsch grischun en scola"

La regenza ha deliberà la fin da l'onn 2004 il concept general "rumantsch grischun en scola". En quel respunda ella da princip las dumondas ch'èn vegnidas tschentadas en la "incumbensa Farrér" concernent l'introducziun dal rumantsch grischun en l'instrucziun da scola.

Sco "CR da referenza" per l'ulteriur svilup en il sectur dal rumantsch grischun en scola declera il conclus da la regenza intenziunadamain bler en moda detagliada: en ina part introductiva vegn guardà enavos sin il svilup da la lingua da standard rumantscha dal cumenzament. En il segund chapitel vegn declerà il svilup a partir da la sessiun d'avust 2003 (decisiun concernent ils meds d'instrucziun dal cussegl grond sco er incumbensa Farrér) fin a la preschentaziun da la proposta da la gruppa da lavur dal DECA l'october 2004. Il terz chapitel tematisescha las opiniuns ch'èn vegnidas inoltradas l'october ed il november davart quest sboz. Il quart chapitel è il chapitel central. Cun quel vegnan preschentadas a la fin finala las decisiuns da la regenza davart l'ulteriur andament.

La basa per il quart chapitel furma la proposta ch'è vegnida preschentada l'october 2004 da la gruppa da lavur. Las midadas essenzialas ch'en vegnidas fatgas sin basa da las opiniuns entradas pertutgan ils suandants secturs:

- En il concept general deliberà na vegn betg pli tematisà d'introducir il rumantsch grischun sco lingua pledada en singulas lecziuns (sco che quai è vegnì proponì dal sboz sut il titel "RG activ 2").

- Las numerusas pussaivladads da las vischnancas concernent il termin da partenza da l'introducziun èn anc vegnidas extendidas. Uschia na pon per exempel vischnancas da pionier betg mo cumenzar cun il "RG activ" dal 2007/08, mabain er en ils onns suandants.

- En il sectur da la furmaziun supplementara èn previs - suenter la scolaziun fundamentala - differents curs d'approfundaziun. Cun quai vegn reagì sin la crititga dal temp da scolaziun, per il qual i saja stà previs in temp memia stgars en il sboz.

- En il rom da la "lescha federala davart agids finanzials per mantegnair e promover la lingua e cultura rumantscha e taliana" vegnan dumandads agids finanzials federals per ils custs dal project.

- Pervi da la situaziun giuridica actuala duain succeder ils pass d'introducziun dals proxims var diesch onns exclusivamain en las vischnancas che giavischan quai explicitamain. Per ils onns 2008/2009 garantescha la regenza ina procedura da mediaziun. La finamira da la mediaziun è da confermar la chapientscha vicendaivla da tut las perunas pertutgadas e da chattar ina soluziun en enclegientscha. Suenter ston vegnir examinadas ed eventualmain exequidas eventualas adattaziuns dal dretg.

Dal conclus da la regenza pon ins prender invista en furma integrala sin la homepage www.rumantsch-grischun.ch.

Gremi: regenza

Funtauna: rg departament d'educaziun, cultura e protecziun da l'ambient

Data: 12.01.2005